**গত ০৪ মার্চ ২০১৮ খ্রিষ্টাব্দ তারিখে অনুষ্ঠিত সচিব সভার সিদ্ধান্তসমূহের**

**বাস্তবায়ন অগ্রগতির প্রতিবেদন।**

মন্ত্রণালয়ঃ কৃষি মন্ত্রণালয়/

দপ্তর/সংস্থাঃ বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট (বারটান)

|  |  |  |
| --- | --- | --- |
| **ক্রমিক****নং** |  **সচিব সভার সিদ্ধান্তসমূহ** | **বারটান কর্তৃক গৃহীত পদক্ষেপ/****বাস্তবায়ন অগ্রগতি** |
| **১** | **২** | **৩** |
| ১৩। | মন্ত্রণালয়/বিভাগ ও তার অধীনস্থ দপ্তর সংস্থাসমূহের শূন্য পদ পূরণ করতে হবে; | বারটানের গবেষণাসহ অন্যান্য কার্যক্রম জোরদারকরণের লক্ষ্যে ২৫৭ (দুইশত সাতান্ন) টি পদ সৃজন করা হয়েছে। সৃজনকৃত পদের মধ্যে ১ম ধাপে ৫৯ জন প্রার্থীকে নিয়োগ প্রদান করা হয়। তম্মধ্যে ০৮ জন কর্মকর্তা/কর্মচারী যোগদানের পর ইস্তফা প্রদান করেন। বর্তমানে নতুন নিয়োগকৃত ৫১ জন, পূর্বে কর্মরত/প্রেষণে ২০ জনসহ মোট ৭১ জন কর্মকর্তা/কর্মচারী কর্মরত আছে। ২য় ধাপে জনবল নিয়োগের ছাড়পত্রের জন্য মন্ত্রণালয়ে পত্র প্রেরণ করা হয়েছে। ছাড়পত্র পাওয়ার পর শূন্য পদ পূরণে যথাযথ পদক্ষেপ গ্রহণ করা হবে। |
| ১৪। | মন্ত্রণালয়/বিভাগ এবং আওতাধীন যে সকল দপ্তর/সংস্থা/মাঠপর্যায়ের অফিসে ই-নথি কার্যক্রম শুরু হয়নি সে সকল দপ্তরে দ্রুততম সময়ের মধ্যে ই-নথি কার্যক্রম শুরু করতে হবে; | অত্র প্রতিষ্ঠানে ই-নথি কার্যক্রম চালু হয়েছে। যা চলমান আছে।  |
| ১৫। | বার্ষিক কর্মসম্পাদন চুক্তি বাস্তবায়নের ক্ষেত্রে মন্ত্রণালয়/বিভাগ সমূহের আওতাধীন দপ্তর/সংস্থার কার্যক্রমের পরিবর্তে নিজ নিজ মন্ত্রণালয়/বিভাগের কার্যক্রমকে প্রাধান্য দিয়ে চ্যালেঞ্জিং লক্ষ্যমাত্রা নির্ধারণ নিশ্চিত করতে হবে; | গত ১২.০৬.২০১৮ খ্রিষ্টাব্দ তারিখে বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট (বারটান) এবং কৃষি মন্ত্রণালয়ের মধ্যে ২০১৮-১৯ অর্থ বছরের বার্ষিক কর্মসম্পাদন চুক্তি স্বাক্ষরিত হয়েছে। স্বাক্ষরিত কর্মসম্পাদন চুক্তি বাস্তবায়নের ক্ষেত্রে অত্র প্রতিষ্ঠান কৃষি মন্ত্রণালয়ের কার্যক্রমকে প্রাধান্য দিয়ে লক্ষ্যমাত্রা অর্জনে কার্যক্রম শুরু করেছে।  |
| ১৬। | মন্ত্রণালয়/বিভাগসমূহে তথ্য অধিকার আইনের বিধান অনুসারে স্বপ্রণোদিতভাবে তথ্য প্রকাশের জন্য ‘স্বপ্রণোদিত তথ্য প্রকাশ নির্দেশিকা’ প্রণয়ন ও নিয়মিত ভাবে বার্ষিক প্রতিবেদন প্রণয়ন করতে হবে; | তথ্য অধিকার আইনের বিধান অনুসারে দ্রুত সময়ের মধ্যে অত্র প্রতিষ্ঠান কর্তৃক তথ্য প্রকাশ নির্দেশিকা প্রণয়ন এবং বার্ষিক প্রতিবেদন প্রণয়নে যথাযথ কার্যক্রম গ্রহণ করা হয়েছে।  |
| ১৭। | সুশাসন নিশ্চিত করতে অভিযোগ প্রতিকার ব্যবস্থাপনা জোরদার করতে হবে; | সুশাসন নিশ্চিতকল্পে অত্র প্রতিষ্ঠান কর্তৃক অভিযোগ প্রতিকার ব্যবস্থাপনা জোরদার করা হয়েছে। এ সংক্রান্ত প্রতিবেদন প্রতি মাসের ১-৫ তারিখের মধ্যে মন্ত্রণালয়ের সংশ্লিষ্ট শাখায় প্রেরণ করা হয়।  |